Aprill 2004

**Aprill [[2004]]**, sündmuste kroonika

## [[2. aprill]]
*Sri Lankal peeti parlamendivalimised.
*Eestis esilinastus film "Vali kord!".

## [[3. aprill]]
*Slovakkia presidendivalimiste esimeses voorus sai kõige rohkem hääli Vladimír Mečiar.

## [[6. aprill]]
*Leedu parlament Seim tagandas napi häälteenamusega Leedu presidendi Rolandas Paksase. Presidendi ajutiseks kohusetäitjaks sai Artūras Paulauskas.

## [[7. aprill]]
*Eesti Riigikogu võttis 70 poolthäälega vastu soolise võrdõiguslikkuse seaduse. Vastu ega erapooletult hääletajaid ei olnud.

## [[8. aprill]]
*Iraagis võtsid šiiidid pantvangi kolm jaapanlast, 8 lõunakorealast ja kaks Iisraeli araablast, kes kõik olid tsiviilisikud. Lõunakorealased lasti hiljem vabaks. Pantvangide võtjad ähvardasid jaapanlastest pantvangid elusalt põletada, kui Jaapan ei vii oma vägesid Iraagist välja.
*Lahingus iraaklaste poolt hõivatud Al-Fallūjah' linna pärast heitis USA helikopter mošeele kolm mürsku. Mošees hukkus 40 inimest.
*Iraagi siseminister Nouri Badran astus ametist tagasi. 
*Afganistanis hõivasid Abdurrashid Dostumile lojaalsed relvastatud rühmad Fāryābi provintsi keskuse Meymaneh' ning sundisid kuberneri põgenema. 

## [[9. aprill]]
*Lõuna-Korea teatas, et hoolimata äsjastest rünnakutest toob ta augustis Iraaki 3700 sõjaväelast.  
*Hoolimata kolme jaapanlasest pantvangi tapmise ähvardusest keeldus Jaapan oma vägede väljaviimisest Iraagist.
*Liitlasväed vallutasid vähese vastupanuga tagasi Iraagi linna Al-Kūti.

## [[10. aprill]]
*Iraagi rühmitus teatas telekanali Al-Arabiya vahendusel, et on võtnud 30 välismaalasest pantvangi ja kavatseb nad hukata, kui USA väed Al-Fallūjah' blokaadi ei lõpeta.
*Venemaal Kemerovo oblastis juhtunud kaevandusõnnetuses hukkus vähemalt 39 inimest. Esialgsetel andmetel võis õnnetuse põhjustada pärast metaani lekkimist toimunud plahvatus.

## [[11. aprill]]
*Maalihe hävitas Peruus Machu Picchu lähedal viisteist küla. Kadunuks on jäänud kümmekond inimest ja 1500 turisti on jäänud mudavangi.

## [[12. aprill]]
*Vanalinnastuudio juht Anne Veesaar esitas kultuuriminister Urmas Paetile lahkumisavalduse juhi kohalt.

## [[14. aprill]]
*Panjshēr, ainuke Afganistani osa, mida Talibani väed kunagi ei vallutanud, ning Ahmed Shah Massoudi viimane kaitsepositsioon, nimetati Afganistani 34. provintsiks. 
*Tallinnas kogunes Toompea lossi ette meelt avaldama hinnanguliselt ligi 5000 pensionäri, kes nõudsid plakatite ja sõnavõttudega indekseerimisseaduse korrastamist.

## [[15. aprill]]
*Telejaam Al-Arabiya edastas helilindi, millel väidetavalt Usāmah ibn Lādinile kuuluv hääl pakub Euroopa riikides terrorirünnakute lõpetamist, kui need viivad oma väed Iraagist ära. Hääl ähvardas ka Iisraelile ja USA-le kätte maksta Hamasi vaimse juhi Ahmed Yassini tapmise eest. Luure Keskagentuuri teatel kuulub hääl tõenäoliselt bin Ladenile. Euroopa Komisjoni president Romano Prodi keeldus läbirääkimistest terroristidega. Ka Suurbritannia, Hispaania, Itaalia ja Saksamaa lükkasid pakkumise tagasi. 
*Kolm Iraagis pantvangis olnud jaapanlast vabastati. Teatati ühe itaallasest pantvangi tapmisest. 
*Teatati veel kolme Päikesesüsteemi-välise planeedi avastamisest. Üks neist, mis esimese planeedina avastati gravitatsioonilist mikroläätse kasutades, on kolm korda kaugemal kui seni kõige kaugem teadaolev (17 000 valgusaastat). Jupiterist poolteist korda suurem, arvatavasti gaasiline planeet tiirleb ümber punase kääbuse Galaktika keskme lähedal. Tema kaugus tähest on umbes 3 astronoomilist ühikut. Varem teada olnud kõige kaugem planeet on 5000 valgusaasta kaugusel.
*Hiinas 12 miljoni elanikuga linna Chongqingi keemiatehases toimus gaasiplahvatus. Piirkonnast evakueeriti 150 000 inimest. Hukkus 9 inimest.
*Interneti leviku aluseks oleva lihtsa veebibrauseri leiutaja Tim Berners-Lee võitis ühe miljoni euro suuruse Millenniumi tehnoloogiapreemia, mille andis talle Soome Tehnoloogiapreemia Fond.

## [[16. aprill]]
*Lõuna-Korea parlamendivalimistel kolmekordistas ajutiselt tagandatud presidenti Roh Moo-hyuni pooldav Uri partei oma esindatust parlamendis, võites 299 kohast 152.   
*Taiwani välisministriks sai tagasiastunud Eugene Chieni asemel Mark Chen. 
*Tšehhi välisminister Cyril Svoboda sai autoõnnetuses vigastada. Õnnetus juhtus Prahast 230 kilomeetrit ida pool Vyskovi lähistel. Ministri auto sõitis maanteelt välja.

## [[17. aprill]]
*Hispaania kuningas Juan Carlos I vannutas sotsialistide liidri José Luis Rodríguez Zapatero riigi peaministriks.
*Palestiina äärmusrühmituse juht Abdel Aziz al-Rantissi hukkus Gaza tsoonis Iisraeli kopterirünnakus.
*Slovakkia presidendiks valiti Ivan Gasparovič.

## [[18. aprill]]
*Hispaania uus peaminister José Luis Rodríguez Zapatero andis korralduse kõik Hispaania väed Iraagist ära tuua.

## [[20. aprill]]
*Hondurase president Ricardo Maduro teatas avalikult, et Hondurase sõdurid lahkuvad Iraagist niipea kui võimalik.
*NASA lennutas välja kosmoseaparaadi Gravity Probe B üldrelatiivsusteooria kontrollimiseks.

## [[21. aprill]]
*Mordechai Vanunu, kes 1986 lekitas Iisraeli tuumarelvade saladused, lasti 18 aasta järel vanglast välja.

## [[22. aprill]]
*Põhja-Koreas sai Ryongchoni rongiplahvatuses surma vähemalt 154 ja vigastada üle 1200 inimese. Plahvatus tegi jaamast 500 meetri raadiuses kõik hooned maatasa. Plahvatus tekkis sellest, et kaks vagunit takerdusid elektritraatidesse ja nende laadungiks olnud dünamiit plahvatas. 

## [[23. aprill]]
* Tundmatud isikud lasksid Läti pealinnas Riias Zemitāni raudteejaamas õhku osa juurdesõiduteest, keegi inimestest plahvatuses viga ei saanud.
* Põhja-Korea võimud palusid ÜRO-lt abi taastamistöödel pärast Ryongchoni rongiplahvatust. 

## [[24. aprill]]
*Küprose taasühinemise referendum: Küprose kreeka ja türgi osades toimus referendum saare taasühinemise üle. 65% hääletajatest türgi poolel ja 75% kreeka poolel lükkasid Annani plaani riigi taasühinemiseks tagasi.
*Austraalia peaminister John Howard ja Bulgaaria president Georgi Parvanov külastasid oma riikide vägesid Iraagis. 

## [[25. aprill]]
*2004. aasta Austria presidendivalimised: Austria presidendiks valiti Heinz Fischer, kes sai 52% häältest, võites Benita Ferrero-Waldnerit.
*Arsenal FC tuli 13. korda Inglismaa meistriks jalgpallis.
*Tartu Ülikool/Rock tuli Eesti meistriks korvpallis, alistades kuuendas finaalmängus EBS/Nybiti tulemusega 64:60 ning võites finaalseeria 4:2.

## [[26. aprill]]
*13-aastane norralane Magnus Carlsen sai rahvusvaheliseks suurmeistriks males. 

## [[27. aprill]]
*Lõuna-Aafrika Vabariigi president Thabo Mbeki vannutati ametisse teiseks ametiajaks.